DTAC แนวโน้มกำไร Q2 อ่อนตัวต่อเนื่องโบรกฯลดเป้า-ยันขาย รอปรับกลยุทธ์สิ้นปี
DTAC กำไร Q2/58 ยังอ่อนแอ จากกลยุทธ์เน้นรักษาส่วนแบ่งการตลาด แนวโน้มกำไรยังอ่อนตัวต่อเนื่องจนกว่าจะหยุดกลยุทธ์ดังกล่าว โบรกฯปรับลดราคาเป้าหมาย และคงคำแนะนำขาย
3 ก.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (3 ก.ค.) คาดกำไรสุทธิไตรมาส 2/58 ของบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC อ่อนแอต่อ อยู่ที่ 1.9 พันล้านบาท ลดลง 17.3% จากไตรมาสก่อน และลดลง 35.8% จากไตรมาสเดียวกันในปีก่อน เป็นผลมาจากการดำเนินกลยุทธ์เน้นการรักษาส่วนแบ่งการตลาดของบริษัทที่มีต้นทุนส่วนเพิ่มสูงจนกดดันกำไร
ตราบที่ DTAC ยังดำเนินกลยุทธ์ดังกล่าว คาดว่ากำไรสุทธิจะยังคงอ่อนแอต่อเนื่อง ขณะที่คาดว่าเร็วที่สุดที่บริษัทจะสามารถหยุดกลยุทธ์ดังกล่าวได้น่าจะเป็นสิ้นปีนี้ ฝ่ายวิจัยได้ปรับลดประมาณการกำไรของปีนี้ และราคาเป้าหมายลงเพื่อให้สะท้อนการฟื้นตัวที่ช้ากว่าคาด คงคำแนะนำขาย บนราคาเป้าหมายใหม่ที่ 80.00 บาท คาดจ่ายปันผลระหว่างกาลสำหรับไตรมาส 2/58 ที่ 0.8 บาทต่อหุ้น
 
อ่านต่อ…